smcproject/ml-wiki-sentences huggingface dataset:
അൽ മുഷാരക (Arabic: المشاركة‎) എന്ന അറബി വാക്കിന്റെ അർത്ഥം സഹപ്രവർത്തനം, കൂട്ടുസംരംഭം എന്നൊക്കെയാണ്.
രണ്ടോ അതിലധികമോ ആളുകൾ ഒരു കൂട്ടുസംരംഭത്തിൽ നിക്ഷേപം നടത്തുകയും അതിൽ നിന്നുള്ള ലാഭ നഷ്ടങ്ങൾ അവരവരുടെ നിക്ഷേപത്തിന്റെ അനുപാതത്തിൽ പങ്കുവെക്കുകയും ചെയ്യുന്ന രീതിയാണിത്.
ഇന്ത്യയിൽ ഇസ്‌ലാമിക ബാങ്കിങ് തുടങ്ങണമെന്ന ആവശ്യം ശക്തമാണ്.
നിലവിലെ നിയമമനുസരിച്ച് ഇന്ത്യയിൽ ഇസ്‌ലാമിക ബാങ്കിങ്ങിന് സാധുതയില്ല .
സംസ്ഥാനത്ത് (KERALA)  ഇസ്ലാമിക ബാങ്ക് സ്ഥാപിക്കാൻ അനുമതി നൽകിയ സംസ്ഥാന സർക്കാർ ഉത്തരവ് കേരള ഹൈക്കോടതി ശരിവച്ചു .
ഇസ്ലാമിക ബാങ്ക് സ്ഥാപിക്കുന്നതിനെതിരെ സുബ്രഹ്മണ്യ സ്വാമി, ആർവി ബാബു എന്നിവർ സമർപ്പിച്ച ഹർജികൾ തള്ളികൊണ്ടാണ് കോടതി ഉത്തരവ് പുറപ്പെടുവിച്ചത്.
ഹൈകോടതി ചീഫ് ജസ്റ്റിസ് ചലമേശ്വർ സർക്കാർ നടപടി ശരിവെച്ചത്.
അവലംബം ↑ http://articles.timesofindia.indiatimes.com/2013-05-10/india-business/39167900_1_islamic-banking-interest-rate-shariah%5Bപ്രവർത്തിക്കാത്ത+കണ്ണി%5D ↑ http://www.islamic-finance.com
ഇസ്‌ലാമിക വസ്ത്രധാരണ രീതി
ഇസ്‌ലാമിന്റെ നിർദ്ദേശങ്ങൾക്കനുസരിച്ച് വസ്ത്രം ധരിക്കുന്നതിനെയാണ് ഇസ്‌ലാമിക വസ്ത്രധാരണരീതി എന്നറിയപ്പെടുന്നത്.
ഇസ്‌ലാമികനിർദ്ദേശങ്ങളുടെ അടിസ്ഥാനത്തിലാണെങ്കിലും പ്രാദേശികവും സാംസ്കാരികവും സാമൂഹികവുമായ സ്വാധീനങ്ങൾക്കനുസരിച്ച് വൈവിധ്യമേറിയതാണ് .
നിർബന്ധമായും മറക്കപ്പെടേണ്ട ഭാഗങ്ങൾ എന്ന് നിർദ്ദേശിക്കപ്പെട്ടവ മറക്കപ്പെടുന്ന ഏത് വസ്ത്രധാരണരീതിയും ഇസ്‌ലാമിക വസ്ത്രധാരണരീതിയുടെ കീഴിൽ വരും.
സുഡാനിലെ തെരുവിൽ നിന്നുള്ള ദൃശ്യം)
സ്ത്രീകൾക്കും പുരുഷമാർക്കും വ്യത്യസ്തമായ മാർഗനിർദ്ദേശങ്ങളാണ് ഇസ്‌ലാം വസ്ത്രധാരണത്തിന്റെ കാര്യത്തിൽ നൽകുന്നത്.
സ്ത്രീകൾക്കുള്ള നിർദ്ദേശങ്ങളുടെ സാങ്കേതികനാമം ഹിജാബ് എന്നതാണ്.
മുഖവും മുൻകൈയും ഒഴികെയുള്ളവ അന്യരുടെ സാന്നിദ്ധ്യത്തിൽ പുറത്തുകാണിക്കരുതെന്നാണ് സ്ത്രീകൾക്കുള്ള നിയമമെങ്കിൽ , കാൽമുട്ടിനും പൊക്കിളിനുമിടയിലുള്ള ഭാഗം മറയ്ക്കണമെന്നാണ് പുരുഷന്മാർക്കുള്ള നിർദ്ദേശം .
ഖുർആൻ , ഹദീഥ് എന്നീ ഉറവിടങ്ങളാണ് ഇത്തരം നിയമങ്ങളുടെ അടിത്തറ.
ഹിജാബ്
മറ എന്നർത്ഥം വരുന്ന ഹിജാബ് ( حجاب ) എന്ന സാങ്കേതിക പദം പൊതുവെ സ്ത്രീകൾക്ക് വസ്ത്രധാരണവുമായി ബന്ധപ്പെട്ടാണ് അറിയപ്പെടുന്നത്.
വിശ്വാസികൾ ഇതിനെ നിർബന്ധമായ കല്പനയായി കണക്കാക്കുന്നു.
വ്യക്തിയുടെ പവിത്രത കാത്തുസൂക്ഷിക്കലും തുറിച്ചുനോട്ടം ഒഴിവാക്കലും ഹിജാബിന്റെ പ്രധാന ഉദ്ദേശ്യങ്ങളായി ഉന്നയിക്കപ്പെടുന്നു.
1990-കൾക്ക് ശേഷം മുസ്ലിം രാഷ്ട്രങ്ങളിൽ പാശ്ചാത്യവേഷവിധാനങ്ങൾക്ക് പ്രചാരം കൂടിവന്നതോടെ ഹിജാബ് വീണ്ടും ചർച്ചാവിഷയമായി മാറി.
പാശ്ചാത്യസ്വാധീനത്തിൽ നിന്ന് മുസ്‌ലിംകളെ മോചിപ്പിക്കാൻ മതപണ്ഡിതർ ഹിജാബിനെ പ്രതീകമായി ഉയർത്തിക്കാട്ടുകയായിരുന്നു.
ഹിജാബ് ഓരോ രാജ്യങ്ങളിൽ അഫ്ഗാനിസ്ഥാനിലെ സ്ത്രീകൾ ആർട്ട് വിദ്യാർത്ഥികൾ.
ഹിജാബ്-ധരിച്ച് ബംഗ്ലാദേശി സ്ത്രീകൾ ഒരു ഡിപ്പാർട്ട്മെന്റ് സ്റ്റോർ ബ്ലോഗേഴ്സ് ചൊമില്ല , ബംഗ്ലാദേശ് .
ജക്കാർത്തയിലെ ഇസ്തിഖ്ലാൽ പള്ളിയിൽ മുസ്ലിം പെൺകുട്ടികൾ
വിവിധ രാജ്യങ്ങളിൽ ഹിജാബ് വിവിധ നിയമ, സാംസ്കാരിക നിലകൾ ഉണ്ട്.
ഹിജാബ് (ഒരു മുസ്ലീം ശിരോവസ്ത്രം , അക്ഷരാർത്ഥത്തിൽ അറബിക്ക് "), പൊതു സ്കൂളുകളിലോ സർവകലാശാലകളിലോ ഗവൺമെന്റ് കെട്ടിടങ്ങളിലോ ഏതെങ്കിലും മതപരമായ ചിഹ്നങ്ങളെ ധരിപ്പിച്ച രാജ്യങ്ങളുണ്ട്.
അഫ്ഘാനിസ്ഥാനിലെ ബുർഖ ധരിച്ച സ്ത്രീ അവലംബങ്ങൾ ↑ http://guides.library.cornell.edu/IslamWomen/DressCode ↑ ↑ ↑ ↑ http://askimam.org/public/question_detail/16965 ↑ ↑ നിരാകരണങ്ങൾ ↑ https://darululoomtt.net/awrahmmen-imams-shafi-malmad-malik-ar/ ↑ ↑ {{ cite web }} : | first= has generic name ( help ) ↑ ↑ ↑ ↑
ഇസ്‌ലാമിക വാസ്തുവിദ്യ ഇംഗ്ലീഷ് വിലാസം https://ml.wikipedia.org/wiki/Islamic_architecture മോസ്ക്-കോർഡോബയിലെ കത്തീഡ്രൽ പള്ളിയിലെ വലിയ കമാനങ്ങൾ തുർക്കിയിലെ സുലൈമാനി മോസ്കിന്റെ ഉൾ വശം
ഇസ്ലാമിക വാസ്തുവിദ്യ എന്നത് ഇസ്ലാമികവും പ്രാദേശികവുമായ അടിത്തറകളിൽ കാലാകാലങ്ങളിലുള്ള മുസ്ലിം ഭരണാധികാരികളാലും മറ്റും നടപ്പിൽ വരുത്തിയതുമായ നിർമ്മാണങ്ങളെ കുറിക്കുന്നു.
പ്രധാനമായും പള്ളികൾ , ശവകുടീരങ്ങൾ , കൊട്ടാരങ്ങൾ, കോട്ടകൾ എന്നിവയിലാണ് ഇസ്ലാമിക വാസ്തുവിദ്യ കണ്ടുവരുന്നത്.
പ്രവാചകൻ മുഹമ്മദിന്റെ കാലത്തും സമീപ ദശകങ്ങളിലും മുസ്ലിംകൾ നിർമ്മിച്ച പള്ളികളും മറ്റും വളരെ ലളിതമായ രീതിയിലുള്ളതായിരുന്നു.
പിന്നീട് ഒട്ടേറെ പ്രദേശങ്ങൾ ഇസ്ലാമിന്റെ അധീനതയിൽ വന്നപ്പോൾ അന്നാട്ടിൽ മുസ്ലിംകൾക്ക് ആദ്യം ചെയ്യാനുണ്ടായിരുന്നത് പള്ളി നിർമ്മിക്കുക എന്നതായിരുന്നു.
ഇത്തരം സന്ദർഭങ്ങളിൽ പ്രദേശികമായ വാസ്തുകലകൾ ഉൾക്കൊണ്ടുകൊണ്ടുള്ള നിർമ്മാണങ്ങളാണ് അവർ നടത്തിയത്.
പിന്നീട് പ്രാദേശികമായ വാസ്തുകലയെ മുസ്ലിംകൾ വികസിപ്പിക്കുകയായിരുന്നു.
ഇസ്ലാമിക അടിത്തറകൾക്കു നിരക്കാത്തതിനാൽ ചിത്രങ്ങളും രൂപങ്ങളും ഇസ്ലാമിക വാസ്തുവിദ്യയിൽ ഒഴിവാക്കപ്പെട്ടിരിക്കുന്നു.
ഇതുതന്നെയാണ് ഇതര വാസ്തുവിദ്യകളിൽനിന്നും ഇസ്ലാമിക വാസ്തുവിദ്യയെ വ്യത്യസ്തമാക്കുന്നതും.
സ്വാധീനവും ശൈലിയും താജ് മഹലിലെ അറബിക് കാലിഗ്രഫി
ഈജിപ്ഷ്യൻ, ബൈസാന്റിയൻ, പേർഷ്യൻ വാസ്തുവിദ്യകൾ ഇസ്ലാമിക വാസ്തുവിദ്യയെ സ്വാധീനിച്ചവയിൽ പെടുന്നു.
691 AD യിൽ ജരുസലേമിൽ നിർമ്മിച്ച ഡോം ഓഫ് ദ റോക്കിൽ (കുബ്ബത്തു സ്സഹ്ര) കെട്ടിടത്തിനു മുകളിലുള്ള താഴികക്കുടമാണ് ഉള്ളതെങ്കിൽ 847 AD ഇറാഖിലെ സാമർറയിലെ വലിയ പള്ളിയിലെത്തുമ്പോൾ മിനാരങ്ങൾ പ്രത്യക്ഷപ്പെടുന്നതു കാണാം.
ഇസ്താംബൂളിലെ ബൈസാന്റിയൻ വാസ്തുശൈലിയിൽ നിർമ്മിക്കപ്പെട്ട ഹാഗിയ സോഫിയയെ മാതൃകയാക്കിയാണ് ഒട്ടോമൻ(ഉസ്മാനി) നിർമ്മാണങ്ങൾ നടന്നത്.
പൊതുവെ മിനാരങ്ങളും താഴികക്കുടങ്ങളും എല്ലാ ഇസ്ലാമിക വാസ്തു ശൈലികളിലും കണ്ടുവരുന്നു.
പേർഷ്യൻ വാസ്തുവിദ്യ The ഷാഹ് മോസ്ക് in ഇസ്ഫഹാൻ , ഇറാൻ
ഇന്നത്തെ ഇറാനും ഇറാഖും ഉൾപ്പെടുന്ന പേർഷ്യൻ പ്രദേശങ്ങളിൽ കണ്ടുവരുന്ന നിർമ്മണ ശൈലിയാണിത്.
ബഗ്ദാദിലെ പള്ളികൾ ഉദാഹരണം.
ഇഷ്ടികകൾ കൊണ്ടുള്ള തൂണുകളും ഒരുപാട് തൂണുകളിൽ നാട്ടപ്പെട്ടിട്ടുള്ള ആർച്ചുകളും അക്ഷരങ്ങൾ കൊണ്ടുള്ള അലങ്കാരങ്ങളും പേർഷ്യൻ വാസ്തുവിദ്യയുടെ പ്രത്യേകതകളാണ്.
മൂറിഷ് വാസ്തുവിദ്യ സ്പൈനിലെ മസ്ജിദിന്റെ ഉൾവശം
മുസ്ലിംകൾ 800 വർഷം സ്പെയിൻ ഭരിച്ചു.
ഈ കാലഘട്ടത്തിൽ അവർ സ്പെയിനിൽ വളർത്തിക്കൊണ്ടുവന്ന വാസ്തുകല മൂറിഷ് വാസ്തുകല എന്നറിയപ്പെടുന്നു.
സ്പെയ്നിലെ കൊർദോബ, ഗ്രാനഡ എന്നിവിടങ്ങളിലുള്ള പള്ളികളും കൊട്ടാരങ്ങളും വളരെ പ്രശസ്തമാണ്.
പലതും ഇപ്പോൾ ചർച്ചുകളും കത്തീഡ്രലുകളും മ്യൂസിയങ്ങളുമാണ്.
തുർക്കിസ്താൻ വാസ്തുവിദ്യ The Great Mosque of Djenné in Mali is a great example of Sudano-Sahelian architectural style.
മദ്ധ്യേഷ്യയിലെ ഇസ്ലാമിക വാസ്തുകല പൊതുവെ തുർക്കിസ്താൻ അല്ലെങ്കിൽ തിമൂരിയൻ വാസ്തുവിദ്യ എന്നറിയപ്പെടുന്നു.
ഉസ്ബെകിസ്താനിലെ സമർ ഖന്ത്, കസാകിസ്താൻ എന്നിവിടങ്ങളിൽ തലെയെടുപ്പുള്ള ഉദാഹരണങ്ങൾ കാണാം.
തുർകിഷ് വാസ്തുവിദ്യ The സുൽതാൻ അഹമദ് മൊസ്ക് in Istanbul
തുർക്കിയിലും ദക്ഷിണ യൂറോപ്പിലും പ്രത്യേകിച്ച് ബോസ്നിയ, അൽബേനിയ തുടങ്ങിയ രാജ്യങ്ങളിൽ കാണപ്പെടുന്ന വാസ്തുവിദ്യ.
ഒട്ടോമൻ(ഉസ്മാനി)ഭരണകാലത്ത് വികാസം പ്രാപിച്ച വാസ്തുവിദ്യയാണിത്.
ഉയരം കൂടിയ മിനാരങ്ങളും തട്ടുകളായുള്ള മേൽക്കൂരകളും താഴികക്കുടങ്ങളും ഈ വാസ്തുവിദ്യയുടെ പ്രത്യേകതകളാണ്.
ഫാത്തിമി വാസ്തുവിദ്യ മംലൂക് വാസ്തുവിദ്യ Emir Qurqumas complex.
Sultan Hassan Mosque.
മുഗൾ വാസ്തുവിദ്യ The ബാദ്ഷാഹി മസ്ജിദ് ഷാജഹാൻ തന്റെ പത്നിയുടെ സ്മരണക്കായി ആഗ്രയിൽ നിർമ്മിച്ച താജ് മഹൽ , മുഗൾ ഇസ്ലാമിക വാസ്തുകലയുടെ ഉത്തമ ഉദാഹരണവും ലോകാത്ഭുതങ്ങളിലൊന്നായി കണക്കാക്കപ്പെടുകയും ചെയ്യുന്നു.
ഇന്ത്യ, പാകിസ്താൻ തുടങ്ങിയ മേഖലകളിൽ കണ്ടുവരുന്നതും മുഗൾ ഭരണകാലത്ത് വികാസം പ്രാപിച്ചതുമായ വാസ്തുവിദ്യ.
ഇന്ത്യൻ-പേർഷ്യൻ വാസ്തുകലകളുടെ മിശ്രണമായി വിലയിരുത്തപ്പെടുന്നു.
ചഹാർബാഗ് , ചിഹുൽ സുതുൻ തുടങ്ങിയവ മുഗൾ വാസ്തുവിദ്യക്ക് ഉദാഹരണങ്ങളാണ്.
സിനൊ-ചൈനീസ് വാസ്തുവിദ്യ സബ് ആഫ്രിക്കൻ വാസ്തുവിദ്യ
ഉത്തരാഫ്രിക്കൻ രാജ്യങ്ങളിൽ കണ്ടുവരുന്ന വാസ്തുകല.
മറ്റു ഇസ്ലാമിക വാസ്തുവിദ്യയിൽനിന്ന് വ്യതസ്തമായി താഴികക്കുടങ്ങളും മിനാരങ്ങളും ഇല്ലാതെ കളിമണ്ണുകൊണ്ട് നിർമ്മിക്കപ്പെടുന്ന കെട്ടിടങ്ങളാണിതിന്റെ പ്രത്യേകത.
കാലിഗ്രഫി
ഖുർ ആൻ വചനങ്ങളെ ആസ്പദമാക്കിയുള്ള കലയാണ് ഇസ്ലാമിക കാലിഗ്രഫി അവലംബം ↑ "Islam", The New Encyclopedia Britannica (2005)
ഇസ്‌ലാം ഓൺലൈൻ
ഇന്റർനെറ്റിലെ ഒരു ആഗോള ഇസ്‌ലാമിക വെബ്‌സൈറ്റാണ് ഇസ്‌ലാം ഓൺ‌ലൈൻ.
"വിശ്വാസ്യതയും വ്യതിരിക്തതയും" എന്നതാണ് ഇതിന്റെ മുദ്രാവാക്യം.
യൂസുഫ് അൽ ഖറദാവി യാണ് ഇത് സ്ഥാപിച്ചത്.
ഫത്‌വകൾ, പുസ്തകങ്ങൾ, വിവിധ വിഷയങ്ങളിലുള്ള ഫോറങ്ങൾ, ചോദ്യോത്തരം തുടങ്ങി വിവിധ വിഭാഗങ്ങളുള്ള, അറബിയിലും ഇംഗ്ലീഷിലുമായി ആരംഭിച്ച ഈ വെബ്‌സൈറ്റ് വളരെ പെട്ടെന്ന് തന്നെ ശ്രദ്ധനേടുകയും ഉള്ളടക്കം വികസിപ്പിക്കുകയുമുണ്ടായി .
ഖത്തറിലെ ദോഹയിലാണ് ഇസ്‌ലാം ഓൺ‌ലൈൻ അഡ്മിനിസ്ട്രേറ്റീവ് ഓഫീസ് സ്ഥിതി ചെയ്യുന്നത്.
അൽ ബലാഗ് കൾച്ചറൽ സൊസൈറ്റിയാണ് ഇതിന്റെ ഉള്ളടക്കം കൈകാര്യം ചെയ്യുന്നത്.
അവലംബം ബാഹ്യ ലിങ്കുകൾ അറബിയിൽ വെബ്സൈറ്റ് അൽ ബലാഗ് കൾച്ചറൽ സൊസൈറ്റി
ഇസ്‌ലാമിക വിജ്ഞാനകോശം ഇംഗ്ലീഷ് വിലാസം https://ml.wikipedia.org/wiki/Encyclopaedia_of_Islam
ഇസ്‌ലാമികമായ വിഷയങ്ങളെ പറ്റിയുള്ള വിജ്ഞാനകോശങ്ങളെ പൊതുവെ ഇസ്‌ലാമിക വിജ്ഞാനകോശം എന്നറിയപ്പെടുന്നു.
ഇംഗ്ലീഷിൽ എൻസൈക്ലോപീഡിയ ഓഫ് ഇസ്‌ലാം
ബ്രിൽ പ്രസിദ്ധീകരിച്ച വിജ്ഞാനകോശമായ എൻസൈക്ലോപീഡിയ ഓഫ് ഇസ്‌ലാം ഇസ്‌ലാമിക വിജ്ഞാനത്തിന്റെ ഒരു ആധികാരിക ചരിത്രമായി അറിയപ്പെടുന്നു .
1913-1938 കാലയളവിലാണ് ആദ്യപതിപ്പ് പുറത്തിറങ്ങിയത്.
1954-2005 കാലയളവിൽ രണ്ടാം പതിപ്പ് പുറത്തിറങ്ങി.
മൂന്നാം പതിപ്പിന്റെ പ്രസിദ്ധീകരണം 2007-ൽ ആരംഭിച്ചു.
എൻസൈക്ലോപീഡിയ ഇസ്‌ലാമിക്ക
ബ്രിൽ പ്രസിദ്ധീകരിച്ച വിജ്ഞാനകോശമായ എൻസൈക്ലോപീഡിയ ഇസ്‌ലാമിക്ക ഇറാനിയൻ-ഇസ്‌ലാമിക വിഷയങ്ങളെക്കുറിച്ചുള്ള ഒരു വിജ്ഞാനകോശമാണ്.
മലയാളത്തിൽ ഇസ്‌ലാമിക വിജ്ഞാനകോശം (ഐ.പി.എച്ച്)
കേരളത്തിലെ ഇസ്‌ലാമിക് പബ്ലിഷിങ് ഹൗസ് പ്രസിദ്ധീകരിക്കുന്ന വിജ്ഞാനകോശം 1995-ൽ പ്രസിദ്ധീകരണമാരംഭിച്ചു.
നിലവിൽ 12 വാള്യങ്ങൾ പുറത്തിറങ്ങി .
കളനാശിനി ഇംഗ്ലീഷ് വിലാസം https://ml.wikipedia.org/wiki/Herbicide കളനാശിനി പ്രയോഗിച്ച് ഉണക്കിയ കളകൾ
കളസസ്യങ്ങളെ നശിപ്പിക്കുന്നതിന് വേണ്ടി ഉപയോഗിക്കുന്ന രാസസംയുക്തങ്ങൾ ആണ് കളനാശിനികൾ (Herbicide).
കൃഷിയിടങ്ങളിലെ അനാവശ്യ സസ്യങ്ങളെ  നശിപ്പിക്കുന്നതിനും നിർമ്മാണ മേഖലകൾ, കളിക്കളങ്ങൾ തുടങ്ങിയവയിലെ മുഴുവൻ സസ്യങ്ങളെയും ഉന്മൂലനം ചെയ്യുന്നതിനുമായാണ് ഇത്തരം രാസസംയുക്തങ്ങൾ ഉപയോഗിക്കുന്നത്.
റെയിൽപാളങ്ങളുമായി ബന്ധപ്പെട്ട ഇടങ്ങളിൽ നിന്നും സസ്യങ്ങളെ  പൂർണ്ണമായി നശിപ്പിക്കാൻ കളനാശിനികൾ തളിക്കാറുണ്ട്.
ആധുനിക കളനാശിനികൾ പലതും സസ്യഹോർമോണുകൾ ആണ്.
ഇവ, നിശ്ചിത സസ്യങ്ങളുടെ വളർച്ചയെ മുരടിപ്പിക്കുകയോ നശിപ്പിക്കുകയോ ചെയ്യുന്നു.
ചില സസ്യങ്ങൾ പ്രകൃതിദത്തമായി തന്നെ കളനാശിനികൾ സൃഷ്ടിക്കുന്നുണ്ട്.
അല്ലീലോപ്പതി (allelopathy) എന്നറിയപ്പെടുന്ന ഇന്ന് ഈ സവിശേഷത കാറ്റാടിമരം , അക്കേഷ്യ തുടങ്ങിയ സസ്യങ്ങൾ പ്രകടിപ്പിക്കുന്നു.
രാസകീടനാശിനികളുടെ കണ്ടെത്തലിനും ഉപയോഗത്തിനും മുൻപ് തന്നെ, മറ്റു പല മാർഗങ്ങളിലൂടെയും കളകളെ നിയന്ത്രിക്കുന്നതിന് ശ്രമിച്ചിരുന്നു.
കളപറിക്കുന്നതിന് പുറമേ,  മണ്ണിന്റെ പി എച്ച്  മൂല്യത്തിൽ മാറ്റം വരുത്തുക, ലവണാംശം മാറ്റം വരുത്തുക തുടങ്ങിയവയായിരുന്നു കളനശീകരണത്തിന് മുമ്പ് ഉപയോഗിച്ചിരുന്ന മാർഗങ്ങൾ.
ഇരുപതാം നൂറ്റാണ്ടിന്റെ ആരംഭകാലത്ത് തന്നെ കളനാശിനികളുടെ നിർമ്മാണത്തിലും ഉപയോഗത്തിലും ഗവേഷണങ്ങൾ നടന്നിരുന്നുവെങ്കിലും വ്യാപകമായ പഠനം നടന്നത് ലോകമഹായുദ്ധ കാലഘട്ടത്തിലാണ്.
കാർഷികമേഖലകളിൽ കളനാശിനികൾ ഉപയോഗിച്ച് കൃഷി നശിപ്പിച്ച് ശത്രുരാജ്യത്തിന് ഏൽപ്പിക്കാവുന്ന സാമ്പത്തികത്തകർച്ചയായിരുന്നു ഇതിന്റെ ലക്ഷ്യം.
ആദ്യ കൃത്രിമ കളനാശിനി 2,4-D.
2,4-D ആയിരുന്നു ആദ്യമായി കണ്ടെത്തിയ കളനാശിനി .
W. G. Templeman ഇംപീരിയൽ കെമിക്കൽ ഇൻഡസ്ട്രീസിൽ ഇത് നിർമ്മിച്ചു .
പ്രയോഗരീതി മണ്ണിലൂടെ :
മണ്ണിൽ പ്രയോഗിക്കപ്പെടുന്ന കളനാശിനി വേര് വഴി സസ്യ ശരീരത്തിലെത്തുന്നു.
Trifluralin ഇത്തരത്തിൽ പ്രയോഗിക്കപ്പെടുന്ന ഇനമാണ്.
ഇലകളിലൂടെ :
ഇലകളിൽ പതിക്കുന്ന കളനാശിനി സസ്യകലകളിലേക്ക് അഗിരണം ചെയ്യപ്പെടുകയും അവ നശിക്കുകയും ചെയ്യുന്നു.
Glyphosate, 2,4-D എന്നിവ ഇങ്ങനെ പ്രയോഗിക്കപ്പെടുന്നു..
ദുരുപയോഗം പാരിസ്ഥിതിക പ്രശ്നങ്ങൾ ആരോഗ്യ പ്രശ്നങ്ങൾ കളനാശിനികളുടെ പട്ടിക 2,4-D Aminopyralid Atrazine Clopyralid Dicamba Glufosinate ammonium Fluazifop Fluroxypyr Glyphosate Imazapyr Imazapic Imazamox Linuron MCPA (2-methyl-4-chlorophenoxyacetic acid) Metolachlor Paraquat Pendimethalin Picloram Sodium chlorate Triclopyr Trifluralin അവലംബം
കളക്ടീവ് ഫേസ് വൺ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(ഒക്ടോബർ 2017) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
പ്രധാനമായും കേരളം കേന്ദ്രീകരിച്ചു പ്രവർത്തിക്കുന്ന, ചലച്ചിത്ര പ്രവർത്തകരുടെയും സാങ്കേതിക വിദഗ്ദ്ധരുടെയും ഒരു കൂട്ടായ്മയാണ് കളക്ടീവ് ഫേസ് വൺ.
2012ൽ കമൽ കെ. എം. സംവിധാനം ചെയ്ത "ഐഡി" എന്ന ഹിന്ദി ചലച്ചിത്രത്തിന്റെ നിർമ്മാണത്തോടെയാണ് കളക്ടീവ് ഫേസ് വൺ രൂപമെടുത്തത്.
ഛായാഗ്രാഹകനും സംവിധായകനുമായ രാജീവ് രവി, ശബ്ദലേഖകനായ റസൂൽ പൂക്കുട്ടി, ഛായാഗ്രാഹകൻ മധു നീലകണ്ഠൻ, കമൽ കെ. എം., കലാസംവിധായകൻ സുനിൽ ബാബു, എഡിറ്റർ ബി. അജിത്കുമാർ, ഛായാഗ്രാഹകരായ ജയേഷ് നായർ, സുധീഷ് പപ്പു, നിർമ്മാതാവായ അലൻ മക് അലക്സ് തുടങ്ങി നിരവധി ചലച്ചിത്ര പ്രവർത്തകർ ഈ ഉദ്യമത്തിൽ പങ്കെടുത്തു.
ഐഡി എന്ന ചിത്രത്തിനു ശേഷം 2014 ൽ രാജീവ് രവി സംവിധാനം ചെയ്ത മലയാള ചലച്ചിത്രമായ "ഞാൻ സ്റ്റീവ് ലോപസ്" നിർമ്മിച്ചത് കളക്ടീവ് ഫേസ് വൺ ആയിരുന്നു.
തുടർന്ന് കിസ്മത്ത്, കമ്മട്ടിപ്പാടം എന്നീ ചിത്രങ്ങളുടെ നിർമ്മാണത്തിലും കളക്ടീവ് ഫേസ് വൺ പ്രവർത്തിച്ചു.
കളക്ടീവ് ഫേസ് വണിന്റെ അഞ്ചാമത്തെ സംരംഭമാണ് ബി. അജിത്കുമാർ സംവിധാനം ചെയ്യുന്ന "ഈട" എന്ന മലയാള ചലച്ചിത്രം.
കളക്ടർ മാലതി ഇംഗ്ലീഷ് വിലാസം https://ml.wikipedia.org/wiki/Collector_Malathy
ശരവണഭവയുടെ ബാനറിൽ എ.കെ. ബാലസുബ്രഹ്മണ്യം നിർമിച്ച മലയാളചലച്ചിത്രമാണ് കളക്ടർ മാലതി .
തിരുമേനിപിക്ചേഴ്സിന്റെ വിതരണത്തിൽ 1967 സെപ്റ്റംബർ 14-ന് കേരളത്തിലെ തിയേറ്ററുകളിൽ പ്രദർശിപ്പിച്ചു തുടങ്ങി.
അഭിനേതാക്കൾ പ്രേം നസീർ ടി.എസ്. മുത്തയ്യ കൊട്ടാരക്കര ശ്രീധരൻ നായർ മണവാളൻ ജോസഫ് ആറന്മുള പൊന്നമ്മ അംബിക ഷീല അടൂർ ഭാസി ശങ്കരാടി വള്ളത്തോൾ ഉണ്ണികൃഷ്ണൻ പട്ടം സദൻ സുകുമാരി ജയകുമാരി പിന്നണിഗായകർ കെ.ജെ. യേശുദാസ് എൽ.ആർ. ഈശ്വരി പി. ലീല പി. സുശീല അണിയറപ്രവർത്തകർ നിർമ്മാണം :: എ.കെ. ബാലസുബ്രഹ്മണ്യം സംവിധാനം :: എം. കൃഷ്ണൻ നായർ സംഗീതം :: എം.എസ്. ബാബുരാജ് ഗനരചന :: വയലാർ കഥ, തിരക്കഥ, സംഭാഷണം :: എസ്.എൽ. പുരം സദാനന്ദൻ ചിത്രസംയോജനം :: എം. ഉമാനാഥ് കലാസംവിധാനം :: ആർ.ബി.എസ്. മണി ഛായാഗ്രഹണം :: എൻ. കാർത്തികേയൻ ഗാനങ്ങൾ സംഗീതം :: എം.എസ്. ബാബുരാജ് ഗാനരചന :: വയലാർ ക്ര.
ഗാനം ആലാപനം 1 ഭാരതപ്പുഴയിലെ ഓളങ്ങളേ കെ ജെ യേശുദാസ് 2 ലൗവ് ബേർഡ്‌സ് കെ ജെ യേശുദാസ്, എൽ ആർ ഈശ്വരി, കോറസ് 3 കറുത്ത പെണ്ണേ കെ ജെ യേശുദാസ്, പി.സുശീല 4 നീലക്കൂവളപ്പൂവുകളോ കെ ജെ യേശുദാസ് 5 അമ്പലപ്പറമ്പിൽ നിന്നൊഴുകി വരും പി ലീല അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കളക്ടർ മാലതി യുട്യൂബിൽ നിന്ന് മുഴുനീള ചലച്ചിത്രം കളക്ടർ മാലതി
കളക്‌റ്റിംഗ് ഡക്‌ട് കാർസിനോമ ഇംഗ്ലീഷ് വിലാസം https://ml.wikipedia.org/wiki/Collecting_duct_carcinoma Collecting duct carcinoma in computed tomography
വൃക്കയിലെ പാപ്പില്ലറി നാളത്തിൽ നിന്ന് ഉത്ഭവിക്കുന്ന ഒരു തരം കിഡ്‌നി ക്യാൻസറാണ് കളക്‌റ്റിംഗ് ഡക്‌ട് കാർസിനോമ (സിഡിസി).
ഇത് അപൂർവമാണ്.
എല്ലാ കിഡ്‌നി ക്യാൻസറുകളിലും 1-3% വരും.
ഇത് അടുത്തിടെ വിവരിച്ചിരിക്കുന്നു.
2002-ലെ ഒരു അവലോകനത്തിൽ ലോകമെമ്പാടും വെറും 40 കേസുകൾ മാത്രമാണ് കണ്ടെത്തിയത്.
മുമ്പ്, അതിന്റെ സ്ഥാനം കാരണം, സിഡിസി സാധാരണയായി വൃക്കസംബന്ധമായ സെൽ കാർസിനോമ അല്ലെങ്കിൽ വൃക്കസംബന്ധമായ സെൽ കാർസിനോമയുടെ ഒരു ഉപവിഭാഗം ആയി രോഗനിർണയം നടത്തിയിരുന്നു.
എന്നിരുന്നാലും, വൃക്കസംബന്ധമായ സെൽ കാർസിനോമയ്ക്ക് ഉപയോഗിക്കുന്ന കീമോതെറാപ്പി മരുന്നുകളോട് CDC നന്നായി പ്രതികരിക്കുന്നില്ല, മാത്രമല്ല വേഗത്തിൽ പുരോഗമിക്കുകയും വ്യാപിക്കുകയും ചെയ്യുന്നു.
സിഡിസി വൃക്കസംബന്ധമായ സെൽ കാർസിനോമയാണെന്ന് കരുതപ്പെടുന്നു.
"ആൻക്റ്റിൻ ഹിസ്റ്റൻകെമിസ്ട്രിയുടെ" "അടുത്തിടെ വികസിപ്പിച്ച സാങ്കേതിക വിദ്യകൾ" വൃക്ക നാളത്തെ ക്യാൻസറുകളെക്കുറിച്ച് അറിവ് മുന്നോട്ട് കൊണ്ടുപോകാൻ സഹായിച്ചു.
കളത്തിൽ വേലായുധൻ നായർ ഇംഗ്ലീഷ് വിലാസം https://ml.wikipedia.org/wiki/Kalathil_Velayudhan_Nair
സ്വാതന്ത്ര്യസമര സേനാനി, രാഷ്ട്രീയനേതാവ്, അഭിഭാഷകൻ, സാമൂഹിക പരിഷ്കർത്താവ്, തിരു-കൊച്ചി മന്ത്രി, എൻ.എസ്.എസ്. പ്രസിഡന്റ് എന്നീ നിലകളിൽ അറിയപെടുന്ന ഒരു ഇന്ത്യൻ നേതാവായിരുന്നു കളത്തിൽ വേലായുധൻ നായർ (ജനനം: 1912 , ജനുവരി 9 - മരണം: 1976 , സെപ്റ്റംബർ 1 ).
1952-ൽ തിരു-കൊച്ചി സംസ്ഥാന മന്ത്രിസഭയിലേക്കു തിരഞ്ഞെടുക്കപ്പെടുകയും  വൈദ്യുതി, പൊതുമാരാമത്ത്, ഗതാഗതം എന്നീ വകുപ്പുകളിലെ മന്ത്രിയായിരുന്നു.
നായർ സർവീസ് സൊസൈറ്റിയുടെ പതിനാറാമത്തെ പ്രസിഡന്റും, എൻ.ഡി.പി.യുടെ ആദ്യ പ്രസിഡന്റുമാണ് കളത്തിൽ വേലായുധൻ നായർ.
കേരള ലോ അക്കാദമിയുടെ സ്ഥാപകരിൽ ഒരാളാണ് ഇദ്ദേഹം.
കേരളാ ഹൈക്കോടതിയിലെ മുതിർന്ന അഭിഭാഷകനായിരുന്നു.
കേരളാ യൂണിവേഴ്സിറ്റി സെനറ്റംഗം, സിൻഡിക്കേറ്റംഗം എന്നി നിലകളിലും പ്രശസ്തനായിരുന്നു ഇദ്ദേഹം.
കളഞ്ഞു കിട്ടിയ തങ്കം ഇംഗ്ലീഷ് വിലാസം https://ml.wikipedia.org/wiki/Kalanjukittiya_Thankam
സാവിത്രി പിക്ചേഴ്സിനു വേണ്ടി എസ്.ആർ. പുട്ടണ്ണ സവിധാനം ചെയ്ത മലയാളചലച്ചിത്രമാണ് കളഞ്ഞു കിട്ടിയ തങ്കം .
1964 നവംബർ 27-ന് പ്രദർശനം ആരംഭിച്ച ഈ ചിത്രം വിതരണം നടത്തിയത് കോട്ടയം സെൻട്രെൽ പിക്ചേഴ്സ് ആയിരുന്നു അഭിനേതാക്കൾ സത്യൻ അംബിക അടൂർ ഭാസി ബഹദൂർ തിക്കുറിശ്ശി ടി.എസ്. മുത്തയ്യ പി.ജെ. ആന്റണി സുകുമാരി അടൂർ പങ്കജം ടി.കെ. ബാലചന്ദ്രൻ വാസന്തി ആറന്മുള പൊന്നമ്മ പിന്നണിഗായകർ എ.എം. രാജ കെ.ജെ. യേശുദാസ് കെ.പി. ഉദയഭാനു മെഹബൂബ് പി. സുശീല പി.ബി. ശ്രീനിവാസ് ശാന്ത പി. നായർ അണിയറ പ്രവർത്തകർ സംവിധാനം - എസ്.ആർ. പുട്ടണ്ണ കഥ - ശോലമല തിരക്കഥ, സംഭാഷണം - പൊൻകുന്നം വർക്കി ഗാനരചന - വയലാർ രാമവർമ്മ സംഗീതസംവിധാനം - ജി. ദേവരാജൻ നൃത്തസംവിധാനം - തങ്കപ്പൻ ഛായാഗ്രഹണം ‌- ഷണ്മുഖം അവലംബം പുറത്തേക്കുള്ള കണ്ണികൾ
കളത്തിൽ ശ്രീരുദ്രാ ദേവി ക്ഷേത്രം
തൃശ്ശൂർ ജില്ലയിലെ ചാവക്കാട് നഗരസഭയിൽ ഉൾപ്പെട്ട മണത്തലയുടെ കിഴക്ക് ഭാഗത്തായി, കനോലി കനാലിൻറെ തീരത്ത് സ്ഥിതി ചെയ്യുന്ന ക്ഷേത്രമാണ്, കളത്തിൽ ശ്രീരുധിരമാല ഭഗവതി ക്ഷേത്രം എന്ന പേരിൽ അറിയപ്പെടുന്ന കളത്തിൽ ശ്രീരുദ്രാ ദേവി ക്ഷേത്രം .
ചിത്രകൂടക്കല്ലുകളിൽ നാഗങ്ങളെ പ്രതിഷ്ഠിച്ചിട്ടുള്ള കേരളത്തിലെ അപൂർവ്വം ക്ഷേത്രങ്ങളിൽ ഒന്നാണ് ഈ ക്ഷേത്രം .
ആയിരത്തിൽപരം വർഷം പഴക്കമുള്ള ഈ ക്ഷേത്രത്തിലെ കുലദേവത കളത്തിൽ ദേവി യാണ്.
അക്കാലത്ത്, ചാവക്കാട് ദേശത്തെ ഈഴവരിൽ ഒരു പ്രബല തറവാട്ടുകാരായിരുന്ന കളത്തിൽ തറവാട്ടിലെ ഒരു കാർന്നവർ കാനാത്തൂർ ഗ്രാമത്തിലെ ഒരു ബ്രാഹ്മണ സ്ത്രീയെ പ്രണയിച്ചു വിവാഹം കഴിക്കുകയും അവരെ തൻറെ സ്വദേശമായ മണത്തലയിൽ കൊണ്ടുവന്ന് ഇവിടെ ജീവിക്കുകയും ചെയ്തു.
ഈ ബ്രാഹ്മണ സ്ത്രീയാണ് ഇവിടത്തെ പരദേവതയായി ആരാധിക്കപ്പെട്ടുവരുന്നത് .
ഉപദേവതകൾ ഹനുമാൻ വനദുർഗ്ഗ മുത്തപ്പൻ ഘണ്ടാകർണ്ണൻ വീരഭദ്രൻ കാപ്പിരി കരിങ്കുട്ടി ഗുളികൻ
ക്ഷേത്രത്തിനു പുറത്ത് മേലേക്കാവ് എന്നും  അകത്ത് കീഴെക്കാവ് എന്നും പേരുള്ള രണ്ട് സർപ്പക്കാവുകളുണ്ട്.
ഈ കാവുകളിൽ ഒരേസമയം പറനാഗങ്ങളുടെയും , കുഴിനാഗങ്ങളുടെയും , സ്ഥലനാഗങ്ങളുടെയും സാന്നിദ്ധ്യമുണ്ട്.
കരിനാഗങ്ങൾ , മണിനാഗങ്ങൾ , അഞ്ജനമണിനാഗങ്ങൾ എന്നിവ ഇവിടെ സ്ഥിരം സാന്നിദ്ധ്യമുള്ള നാഗങ്ങളാണ് .
ഇവിടത്തെ പ്രധാന ഉത്സവം, മേടമാസത്തിലെ ദേവിയുടെ ജന്മനക്ഷത്രമായ ഉത്രം നാളിൽ നടത്തുന്ന പ്രതിഷ്ഠാദിന മഹോത്സവമാണ്.
പ്രതിഷ്ഠാദിനത്തിനു മുന്നോടിയായി കളമെഴുത്തും പാട്ടും നടത്താറുണ്ട് .
സാഹിത്യത്തിൽ സതീഷ് കളത്തിൽ എഴുതിയ, കളത്തിൽ ക്ഷേത്രഐതിഹ്യത്തെക്കുറിച്ചുള്ള കവിത, ആപദീ ദീപം (Apadee Deepam).
അവലംബം പുറത്തേക്കുള്ള കണ്ണികൾ Kalathil Sree Rudradevi Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കളത്തിൽ ദേവീ ക്ഷേത്രത്തിലെ കളമെഴുത്തും പാട്ടും സമാപിച്ചു; പ്രതിഷ്ഠാദിനം മെയ് രണ്ടിന്
കളത്രം
ഒരു മലയാള ഭാഷാ വൃത്തമാണ് കളത്രം.
നയനയനത്തോടിഹ ജയ ചേ൪ന്നൽ വരുവതു കേൾക്ക കളത്രം അവലബം
വൃത്തമഞ്ചരി
കെ .
ആ൪.
രാജ രാജ വ൪മ്മ references വൃത്തമഞ്ജരിയിലെ വൃത്തങ്ങൾ
കളക്ടർ കഥയെഴുതുകയാണ്
പി.സി. സനൽകുമാർ എഴുതിയ പുസ്തകമാണ് കളക്ടർ കഥയെഴുതുകയാണ് .
ഹാസ്യസാഹിത്യത്തിനുള്ള 2004-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു
കച്ച് ബസ്റ്റാർഡ് സങ്കേതം ഇംഗ്ലീഷ് വിലാസം https://ml.wikipedia.org/wiki/Kutch_Bustard_Sanctuary
ഇന്ത്യയിലെ ഗുജറാത്ത് സംസ്ഥാനത്തെ കച്ച് ജില്ലയിൽ നലിയ താലൂക്കിലെ ജഖു വില്ലേജിൽ സ്ഥിതിചെയ്യുന്ന സങ്കേതമാണ് കച്ച് ബസ്റ്റാർഡ് സങ്കേതം .
ഇത് കച്ച് ഗ്രേറ്റ് ഇന്ത്യൻ ബസ്റ്റാർഡ് സങ്കേതം , ലാല-പർജാൻ സങ്കേതം എന്നീപേരുകളിൽ അറിയപ്പെടുന്നു.
ഗുജറാത്തിലെ രണ്ട് ഗ്രേറ്റ് ഇന്ത്യൻ ബസ്റ്റാർഡ് സങ്കേതത്തിൽ ഒന്നാണിത്.
മറ്റേത് ജംനഗറിലാണ് സ്ഥിതിചെയ്യുന്നത്.
1992 ലാണ് ഗ്രേറ്റ് ഇന്ത്യൻ ബസ്റ്റാർഡിനെ (ഏറ്റവും ഭാരമുള്ള പറക്കുന്ന പക്ഷിയാണിത് ഒറ്റിഡിഡെ കുടുംബത്തിൽപ്പെടുന്നു.) സംരക്ഷിക്കുന്നതിനായി ഈ സങ്കേതം പ്രഖ്യാപിച്ചത്.
ഈ സങ്കേതം ഇപ്പോൾ 2 ചതുരശ്രകിലോമീറ്റർ വ്യാപിച്ചുകിടക്കുന്നു.
ഇതിനുചുറ്റുപാടും വേലികെട്ടിയിട്ടുണ്ട്.
ഇന്ത്യയിലെ ഏറ്റവും ചെറിയ വന്യജീവിസങ്കേതമാണിത്.
ഇത് ഗ്രേറ്റ് ഇന്ത്യൻ ബസ്റ്റാർഡ് പക്ഷിയുടെ മുട്ടയിടൽ സങ്കേതമായതുകൊണ്ട് ഈ പ്രദേശത്തിന്റെ വിസ്തൃതിവർദ്ധിപ്പിക്കാനുള്ള അനേകം നിർദ്ദേശങ്ങൾ സമർപ്പിക്കപ്പെട്ടിട്ടുണ്ട്.
ചുറ്റുപാടുമുള്ള പ്രദേശങ്ങളിലെ കന്നുകാലികളുടെ സംഖ്യ ഈ പക്ഷിക്ക് ഭീഷണിഉയർത്തുന്നു.
See also Arid Forest Research Institute (AFRI) Greater Rann of Kutch Little Rann of Kutch Kutch Desert Wildlife Sanctuary Narayan Sarovar Sanctuary Banni grasslands Indian Wild Ass Sanctuary List of national parks and wildlife sanctuaries of Gujarat, India References
കച്ഛി ഭാഷ
ഗുജറാത്തിലെ കച്ഛ് പ്രദേശത്തും പാകിസ്ഥാനിലെ സിന്ധ് പ്രദേശത്തും പ്രാദേശികർ സംസാരിക്കുന്ന ഒരു ഇന്തോ ആര്യൻ ഭാഷയാണ് കച്ഛി ഭാഷ .
കഞ്ചാവ് ഇംഗ്ലീഷ് വിലാസം https://ml.wikipedia.org/wiki/Cannabis_(drug)
കാന്നബിസ്‌ ( ലാറ്റിൻ ഭാഷയിൽ നിന്ന് ഉത്ഭവം) ഗണത്തിൽപ്പെടുന്ന പുഷ്പിക്കുന്ന ചെടിയാണ്‌ കഞ്ചാവ്‌ .
കന്നബിസ്‌ ഇൻഡിക്ക, കന്നബിസ്‌ സറ്റൈവ, കന്നബിസ്‌ റുഡെറലിസ്‌ എന്ന മൂന്ന് ഉപവർഗ്ഗങ്ങളിൽ കാണുന്നു.
ഈ ചെടി കൂടുതൽ കാണപ്പെടുന്നത്‌ ഏഷ്യൻ ഭൂഖണ്ഡത്തിലാണ്‌.
ഇത്‌ ഒരു ഔഷധമായും ലഹരി പദാർത്ഥമായും ഉപയോഗിക്കുന്നു.
കാന്നാബിസ് ഇൻഡിക്ക എന്ന കഞ്ചാവ് ചെടിയെ സംസ്കൃതത്തിൽ ഗഞ്ചിക എന്നാണ്‌ വിളിക്കുന്നത്.
നേപ്പാളിലും മറ്റും ഇത് ഗഞ് ആണ്‌.
ഇവയിൽ നിന്നാണ്‌ മലയാളത്തിലെ കഞ്ചാവ് എന്ന വാക്ക് ഉണ്ടായത്.
കഞ്ചാവ് ചെടിയിൽ നിന്നുല്പാദിപ്പിക്കുന്ന ഉല്പന്നങ്ങൾക്ക് കഞ്ചാവ് എന്ന പേരിന് പുറമെ ഗ്രാസ്, പുല്ല്, വീഡ്, സ്വാമി, ഗുരു, ജോയിന്റ്, മാരുവ്വാന (marijuana) എന്നീ പേരുകളിലും പ്രാദേശികമായി വിളിക്കപ്പെടുന്നുണ്ട്.
കഞ്ചാവിന്റെ ഉപയോഗം മഹാശിലായുഗത്തോളം പഴക്കമുള്ളതാണ്‌ എന്നതിന്‌ തെളിവുകൾ ലഭിച്ചിട്ടുണ്ട്.
ഏറ്റവും പഴക്കമുള്ള കഞ്ചാവ് ഉപയോക്താക്കൾ പുരാതന ഇന്ത്യയിലെ 'ഇന്റോ ആര്യന്മാരും' പിന്നെ ഹഷാഷിനുകളുമായിരുന്നു.
പല പുരാതന ആയുർവ്വേദഗ്രന്ഥങ്ങളിലും കഞ്ചാവ്‌ മാനസികാസ്വാസ്ഥ്യങ്ങൾക്കുള്ള ഒരു ഔഷധമായി ഉപയോഗിച്ചിരുന്നതായി പറയുന്നു.
പുരാതന ഭാരതത്തിൽ ഈ ചെടി പല താന്ത്രിക മാന്ത്രിക ചടങ്ങുകളിൽ ഉപയോഗിച്ചിരുന്നതിനാൽ ഇതിൽ നിന്ന് ലഭിക്കുന്ന ലഹരിക്ക്‌ ഒരു ദൈവിക മാനം കൂടിയുണ്ടായിരുന്നു.
സോമ എന്ന പാനീയം ഉണ്ടാക്കുന്നതിൽ കഞ്ചാവ് ഉപയോഗിച്ചിരുന്നതായി കരുതുന്നു.
പുരാതന ചൈനയിലും ഈജിപ്റ്റിലും ഇതൊരു ഔഷധമായി ഉപയോഗിച്ചിരുന്നതായി രേഖകളുണ്ട്.
ഈ ചെടിയിൽ നിന്ന് ലഭിക്കുന്ന വളരെ ബലമുള്ള നാരിന്‌ പല ഉപയോഗങ്ങളും ഉണ്ടായിരുന്നത്രെ ഇൻഡോ-ആര്യന്മാരിൽ നിന്ന് അസ്സീറിയൻ സൈത്യരും ഡ്രകിയന്മാരും ഇത് സ്വായത്തമാക്കി.
അവർക്കിടയിലെ ഷാമാൻ എന്ന വൈദ്യ-പുരോഹിതന്മാർ കഞ്ചാവ് പുകച്ച് മായികലോകം സൃഷ്ടിച്ചിരുന്നു.
രാസവസ്തു ടെട്രഹൈഡ്രോ കന്നബിനോൾ
കഞ്ചാവിലെ ഔഷധ/ലഹരി മൂല്യമുള്ള പ്രധാന ഘടകം ഡെൽറ്റ-9-ടെട്രഹൈഡ്രോ കന്നബിനോൾ (ടി എച് സി) എന്ന തന്മാത്രയാണ്‌ .
കൃത്രിമതന്മാത്രകളും പഠന വിധേയമായിട്ടുണ്ട്‌.
കഞ്ചാവിലെ മറ്റ്‌ സജീവഘടകങ്ങൾ തഴെപ്പറയുന്നവയാണ്‌.
ടെട്രഹൈഡ്രോ കന്നബിവറിൻ (ടി.എച്‌.കെ.) കന്നബിഡിയോൾ കന്നബിനോൾ കന്നബിവറിൻ കന്നബിഡിവറിൻ കന്നബിനോളിക്‌ അമ്ലം
ഇവയിൽ ടി.എച്ച്.കെ. മാത്രമാണ്‌ ടി.എച്ച്.സി. ക്കു പുറമേ മനോനിലയെ ബാധിക്കുന്ന തന്മാത്ര.
മറ്റ്‌ തന്മാത്രകൾക്ക്‌ പ്രത്യക്ഷമായ ഗുണവിശേഷങ്ങൾ ഒന്നുമില്ലെങ്കിലും ടി.എച്ച്.സി.യുടേയും ടി.എച്ച്.കെ.യുടേയും പ്രവർത്തനങ്ങൾക്ക് അവ അത്യാവശ്യമാണ്.
ഈ പരസ്പരപ്രവർത്തനത്തെപ്പറ്റി കൂടുതൽ അറിവുകൾ ലഭിച്ചിട്ടില്ല.
പെൺചെടിയുടെ പൂക്കളിലും നാമ്പുകളിലും ഉണ്ടാകുന്ന കറയിലാണ് ‌( ഹാഷിഷ്‌ ) ഇത്‌ ഏറ്റവുമധികം കാണുന്നത്‌.
ചെടിയുടെ ഉണങ്ങിയ ഇലകളിൽ നിന്നുൽപാദിപ്പിക്കുന്ന ഭാങ്ക്‌ , തളിരിലകളും പൂക്കളും മൊട്ടുകളും അവയുടെ കറയും ചേർന്ന ഗഞ്ചാ തുടങ്ങിയവയിൽ ടെട്രഹൈഡ്രോ കന്നബിനോൾന്റെ അളവ്‌ താരതമ്യേന കുറവാണ്‌.
രസാദി ഗുണങ്ങൾ രസം			: തിക്തം ഗുണം		: ലഘു, തീക്ഷ്ണം, രൂക്ഷം വീര്യം			: ഉഷ്ണം വിപാകം		: കടു ഔഷധയോഗ്യ ഭാഗം
ഇല, കായ്, വിത്ത്, കറ ഔഷധ ശാസ്ത്രം കന്നബിസ് ഇൻഡിക്ക
സി ബി 1 ഉം സി ബി 2 ഉം ആണ്‌ ടി എച്‌ സി/ടി എച്‌ കെ തന്മാത്രകളെ സ്വീകരിക്കുവാൻ കഴിവുള്ള റിസെപ്ടറുകൾ .
ഇവ തലച്ചോറിൽ മിക്കവാറും എല്ലാ ഭാഗങ്ങളിലും ശരീരത്തിലാകെയും കാണുന്നു.
സി ബി 1 പ്രധാനമായും തലച്ചോറിലും, സി ബി 2 പ്രധാനമായും പ്രധിരോധ വ്യൂഹത്തിലുമാണ് കാണുന്നത്.
ഈ തന്മാത്രകൾ നാഡികളിലൂടെയുള്ള വേദന സംപ്രേഷണത്തെ പ്രതികൂലമായി ബാധിക്കുന്നതിനാലാണ്‌ ഇതിന്‌ വേദന സംഹാര ശേഷിയുള്ളത്‌.
തലച്ചോറിൽ ഈ റിസെപ്റ്ററുകൾ അധികമായി കാണുന്നത്‌ ബേസൽ ഗാങ്ക്ലിയ (ചലന നിയന്ത്രണം), സെറിബെല്ലം (ചലന ഏകോപനം), ഹിപ്പോകേംപസ്‌ ( പഠനം , ഓർമ്മ , സമ്മർദ്ദ നിയന്ത്രണം), സെറിബ്രൽ കോർട്ടെക്സ്‌ (ഉന്നത നിരീക്ഷണ ബോധവുമായി ബന്ധപ്പെട്ട) എന്നിവിടങ്ങളിലാണ്‌.
ടെട്രഹൈഡ്രോ കന്നബിനോൾ ധൂമമായി ഉപയോഗിക്കുമ്പോൾ ശ്വാസകോശത്തിൽ നിന്ന് വളരെ വേഗത്തിൽ ആഗിരണം ചെയ്യപ്പെടുകയും ശരീരത്തിൽ അതിന്റെ പ്രവർത്തന ഫലങ്ങൾ ഏതാനും നിമിഷങ്ങൾക്കകം തന്നെ പ്രത്യക്ഷമാവുകയും, അത്‌ 2-3 മണിക്കൂർ നിലനിൽക്കുകയുംചെയ്യുന്നു.
അതേസമയം ഇത്‌ ആമാശയത്തിലെത്തിയാൽ , അതിന്റെ ഫലങ്ങൾ 30 മിനുട്ടിനും 2 മണിക്കൂറിനും ഇടയ്ക്ക്‌ കണ്ടു തുടങ്ങുന്നു.
നാഡി മിടിപ്പ്‌ വേഗത്തിലാവുക, കണ്ണുകൾ ചുവന്നു തുടുക്കുക, രക്ത സമ്മർദ്ദം കുറയുക, മാംസപേശികളുടെ ബലക്ഷയം, അമിത വിശപ്പ്‌ മുതലായവയാണ്‌ പ്രാമാണികമായി ശരീരത്തിലുണ്ടാകുന്ന വ്യത്യാസങ്ങൾ.
ഉപയോഗങ്ങൾ ഔഷധം
മൂവായിരം വർഷങ്ങൾ പഴക്കമുള്ള ഭാരതീയ-ചൈനീസ് ഗ്രന്ഥങ്ങളിൽ പോലും കഞ്ചാവിന്റെ ഉപയോഗത്തെ സംബന്ധിച്ച് രേഖകളുണ്ട്.
ബെറിബെറി , മലബന്ധം , മലേരിയ , സന്ധി വാതം , ശ്രദ്ധക്കുറവ്, വിഷാദരോഗം, നിദ്രാവിഹീനത , ഛർദി തുടങ്ങിയ അവസ്ഥകൾക് പരിഹാരമായി കഞ്ചാവ് നിർദ്ദേശിക്കപ്പെട്ടിരുന്നതായ് ഈ ഗ്രന്ഥങ്ങൾ പറയുന്നു.
1800-കളുടെ മധ്യത്തിൽ ഗൊണേറിയ , നെഞ്ച് വേദന തുടങ്ങിയ അസുഖങ്ങൾകുള്ള ചികിൽസാവിധികളിലും ഈ സസ്യം നിർദ്ദേശിക്കപ്പെട്ടിട്ടുണ്ട്.
അമേരിക്കയിലും യൂറോപ്പിലും വേദന സംഹാരിയായും വിശപ്പ് വർധിപ്പിക്കുവാനും ലൈംഗിക പ്രശ്നങ്ങൾകും ഉള്ള ഔഷധം എന്ന നിലയ്ക്കും കഞ്ചാവ് സത്ത് വിപണനം ചെയ്തിരുന്നു.
കഞ്ചാവ് സത്തിന്റെ നിർമ്മാണരീതികൾകനുസരിച്ച് അത് മനുഷ്യ ശരീരത്തിലുളവാക്കുന്ന ഫലങ്ങൾ വ്യത്യാസപ്പെടുന്നു എന്ന് മനസ്സിലാക്കിയതിനാലും, ഇരുപതാം നൂറ്റാണ്ടിന്റെ തുടക്കത്തിൽ ഈ അവസ്ഥകൾക് മറ്റ് മെച്ചപ്പെട്ട മരുന്നുകൾ ലഭ്യമായത് കൊണ്ടും ഇതിന്റെ ഉപയോഗം ക്രമേണ കുറഞ്ഞ് വന്നു .
കഞ്ചാവിൽ നിന്ന് നിർമ്മിക്കപ്പെടുന്ന രണ്ട് ഔഷധങ്ങൾ ഇപ്പോൾ അമേരിക്കയിൽ ഉപയോഗിക്കപ്പെടുന്നുണ്ട്.
കഞ്ചാവിൽ നിന്ന് ഉല്പാദിപ്പിക്കുന്ന ടെട്രാ ഹൈഡ്രോ കനാബിനോൾ ഉള്ള ഡ്രോണാബിനോൾ ഗുളിക 1985 മുതൽ അമേരിക്കൻ വിപണിയിൽ ലഭ്യമാണ്.
കീമോതെറാപ്പിയോടനുബന്ധിച്ചിട്ടുണ്ടാകുന്ന ഓക്കാനവും ഛർദിക്കുമുള്ള മരുന്നായിട്ടാണ് ഇത് ഉപയോഗിക്കുന്നത്.
എയ്ഡ്സ് രോഗികളിലെ വിശപ്പില്ലായ്മയും ഭാരക്കുറവിനും ഈ മരുന്ന് നിർദ്ദേശിക്കപ്പെടുന്നുണ്ട്.
നാബിലോൺ എന്ന മരുന്നിലാകട്ടെ, ടെട്രാ ഹൈഡ്രോ കനാബിനോളുമായി സാമ്യതയുള്ള കൃത്രിമമായി നിർമ്മിക്കുന്ന ഒരു കനാബിനോയ്ഡ് ആണ് ഉപയോഗിക്കുന്നത്.
കീമോതെറാപ്പിയുമായി ബന്ധപ്പെട്ട ഓക്കാനത്തിനും ഛർദ്ദിക്കുമാണ് ഇതും നിർദ്ദേശിക്കുന്നത് .
കാനഡയിലും യൂറോപ്പിന്റെ ചില ഭാഗങ്ങളിലും ടെട്രാ ഹൈഡ്രോ കനാബിനോളും കനാബിഡയോളും അടങ്ങിയ മൗത്ത് സ്പ്രേ നാബിക്സിമോൾ എന്ന പേരിൽ കാൻസർ സംബന്ധിയായ വേദനകൾക്കായിട്ടും, മൾടിപിൾ സ്ക്ലീറോസിസ് മൂലമുള്ള പേശീവലിവിനും വേദനകൾകും ആയി നിർദ്ദേശിക്കപ്പെടുന്നുണ്ട്.
അമേരിക്കയിൽ പ്രസ്തുത മരുന്നിനെ പറ്റിയുള്ള പഠനങ്ങൾ തുടരുകയാണ് .
മൈഗ്രേൻ , മൾടിപ്പിൾ സ്ക്ളീറോസിസ് , ആസ്ത്മ , പക്ഷാഘാതം , പാർകിൻസൺസ് അസുഖം , അൽഹൈറ്റ്മേഴ്സ് അസുഖം , അമിത മദ്യപാനം , ഉറക്കമില്ലായ്മ , ഗ്ലോക്കോമ , ഒബ്സസീസ് കമ്പൽസീവ് ഡിസോർഡർ തുടങ്ങിയ അസുഖങ്ങൾക്ക് കഞ്ചാവ് ഫലപ്രദമായ മരുന്നാണെന്ന് പഠനങ്ങൾ തെളിയിക്കുന്നു .